
	[bookmark: nev]MOLNÁR CSILLA
molnarcsilla49@gmail.com
Vegyész
MSc, 2. félév
Pécsi Tudományegyetem
Természettudományi Kar
	
[bookmark: _GoBack]






Témavezető:
	Dr. Pongrácz Péter
egyetemi adjunktus, PTE TTK




Homogén katalitikus karbonilezési reakciók vizsgálata vegyes nukleofilekkel

Kulcsszavak: palládium; karbonilezés; homogén katalízis; vegyes nukleofil
Kutatómunkám célja volt vizsgálni azt, hogy a többfunkciós nukleofilek (több nukleofil csoportot tartalmazó nukleofil reagensek) részt vesznek -e palládium katalizált karbonilezési reakciókban aril-jodidokkal, és ha igen, akkor milyen termékek keletkeznek a reakció során. Elsődleges célom a reakciókörülmények hatásának vizsgálata volt jódbenzol és 2-aminoetanol modellvegyületek alkalmazásával, így tanulmányoztam többek között a ligandum és bázis hatását a reakció kemo- és regioszelektivitásra. Ezt követően vizsgáltam különböző hetero-bifunkciós (ciszteamin, 2-aminofenol, 2-aminotiofenol) és trifunkciós (szerinol, 1,3-diamino-propanol, glicerin) nukleofilek karbonilezési reakcióit, valamint izoláltam és karakterizáltam a keletkező termékeket. Ezek a szintézisek új reakcióutakat nyithatnak meg számos főként gyógyszerkémiai szempontból fontos molekula előállítására, hiszen egylépésben, jó hozammal és szelektivitással lehet előállítani a kívánt terméket.



